Ajuntament de ...

ORDENANÇA FISCAL NÚM. 3

IMPOST SOBRE VEHICLES DE TRACCIÓ MECÀNICA

Article 1.- Fet imposable 

1. L’Impost sobre vehicles de tracció mecànica és un tribut directe, que grava la titularitat dels vehicles d’aquesta naturalesa, aptes per circular per les vies públiques, sigui quina sigui la seva classe i categoria. 

2. Es considera vehicle apte per a la circulació el que hagi estat matriculat en els registres públics corresponents i mentre no hagi causat baixa. Als efectes d’aquest impost també es consideraran aptes els vehicles proveïts de permisos temporals i matrícula turística. 

3. No estan subjectes a l’impost: 

a) Els vehicles que, havent estat donats de baixa en els registres per antiguitat del seu model, poden ser autoritzats per circular excepcionalment amb motiu d’exhibicions, certàmens o carreres limitades als d’aquesta naturalesa. 

b) Els remolcs i semiremolcs arrossegats per vehicles de tracció mecànica, la càrrega útil dels quals no sigui superior a 750 quilos. 

Article 2.- Subjectes passius 

1. Són subjectes passius d’aquest impost les persones físiques o jurídiques i les entitats a què es refereix l’article 35.4 de la Llei 58/2003, de 17 de desembre, general tributària, a nom de les quals consti el vehicle en el permís de circulació. 

2. Els obligats tributaris que no resideixin a Espanya hauran de designar un representant amb domicili en territori espanyol. L’esmentada designació haurà de comunicar-se a l’Ajuntament abans de la primera meritació de l’impost posterior a l’alta en el registre de contribuents. 

Article 3.- Responsables i successors.

1. Són responsables tributaris les persones físiques i jurídiques determinades com a tals a la Llei general tributària i a l’Ordenança general.

2. La derivació de responsabilitat requerirà que, prèvia audiència de l’interessat, es dicti acte administratiu, en els termes previstos a la Llei general tributària.

3. Les obligacions tributaries pendents s’exigiran als successors de les persones físiques, jurídiques i entitats sense personalitat, en els termes previstos a la Llei general tributària i a l’Ordenança general.

Article 4.- Beneficis fiscals de concessió obligatòria i quantia fixa 

1. Estaran exempts d’aquest impost: 

a) Els vehicles oficials de l’Estat, comunitats autònomes i entitats locals adscrits a la defensa nacional o a la seguretat ciutadana. 

b) Els vehicles de representacions diplomàtiques, oficines consulars, agents diplomàtics i funcionaris consulars de carrera acreditats a Espanya, que siguin súbdits dels respectius països, identificats externament i a condició de reciprocitat en la seva extensió i grau. 

c) Els vehicles dels organismes internacionals amb seu o oficina a Espanya i dels seus funcionaris o membres amb estatus diplomàtic. 

d) Els vehicles en relació amb els quals així es derivi dels tractats o convenis internacionals. 

e) Les ambulàncies i altres vehicles directament destinats a l’assistència sanitària o al trasllat de ferits o malalts. 

f) Els vehicles la tara dels quals no sigui superior a 350 kg. i que per construcció no puguin assolir en pla una velocitat superior a 45 km/h., projectats i construïts especialment -i no merament adaptats- per a persones amb mobilitat reduïda. 
g) Els vehicles matriculats a nom de persones amb discapacitat per al seu ús exclusiu, als quals s’aplicarà l’exempció mentre es mantinguin les esmentades circumstàncies, tant pel que respecta a vehicles conduïts per persones amb discapacitat com pels destinats al seu transport. Es considera persona amb discapacitat aquella que acrediti aquesta condició legal en grau igual o superior al 33 per 100.
Per poder gaudir de l’exempció a què es refereix l’apartat anterior, els interessats hauran d’aportar el certificat o la resolució de reconeixement del grau de la discapacitat emès per l’òrgan competent, o bé donar expressament el seu consentiment per tal que  l'administració gestora pugui efectuar la consulta a l'òrgan competent de la Generalitat de Catalunya.

Caldrà justificar la destinació del vehicle, per a la qual cosa s’adjuntarà a la sol·licitud una manifestació signada pel titular del vehicle on s’especifiqui si aquest serà conduït per ell mateix o bé es destinarà al seu transport.

La falsedat o inexactitud en la manifestació efectuada constituirà infracció greu, de conformitat amb el que preveu l’article 194 de la Llei general tributària, raó per la qual s’iniciarà el procediment sancionador de conformitat amb l’Ordenança general de gestió, inspecció i recaptació dels ingressos de dret públic. 

Les exempcions previstes a les lletres f) i g) no seran aplicables als subjectes passius que en siguin beneficiaris per a més d’un vehicle simultàniament. 

h) Els autobusos, els microbusos i la resta de vehicles destinats o adscrits al servei de transport públic urbà, sempre que tinguin una capacitat superior a 9 places, inclosa la del conductor. 

i) Els tractors, remolcs i semiremolcs i maquinària proveïts de la Cartilla d’Inspecció Agrícola. 

2. Per poder gaudir dels beneficis fiscals a què es refereixen les lletres f), g) i i) de l’apartat 1 d’aquest article, els interessats hauran d’instar-ne la concessió indicant les característiques dels vehicles, la matrícula i la causa del benefici. Un cop declarada l’exempció per l’Ajuntament, s’expedirà un document que acrediti la seva concessió. 

Les exempcions sol·licitades amb posterioritat a la meritació de l’Impost, referents a liquidacions que encara no han adquirit fermesa al moment de l'esmentada sol·licitud, produeixen efectes en el mateix exercici sempre que els requisits establerts per tenir-hi dret es compleixin a la data de meritació de l’Impost. 

3. No caldrà que l’interessat aporti documents acreditatius dels beneficis fiscals sol·licitats quan l’Administració gestora del tribut pugui consultar i verificar telemàticament les dades declarades.

Article 5.- Beneficis fiscals de concessió potestativa i quantia variable 

No se n’aprova cap. 

Article 6.- Quota tributària 

1. Les quotes del quadre de tarifes fixat en l’article 95.1 del text refós de la Llei reguladora de les hisendes locals, aprovat pel Reial decret legislatiu 2/2004, de 5 de març, s’incrementaran per l’aplicació del coeficient del ........ Aquest coeficient s’aplicarà fins i tot en el supòsit en què l’esmentat quadre sigui modificat per Llei de pressupostos generals de l’Estat. 

2. Com a conseqüència del que s’ha previst en l’apartat anterior, el quadre de tarifes vigents en aquest municipi serà el següent:
	Potència i classes de vehicles
	€

	A) Turismes
	

	De menys de 8 cavalls fiscals
	

	De 8 fins a 11,99 cavalls fiscals
	

	De 12 fins a 15,99 cavalls fiscals
	

	De 16 fins a 19,99 cavalls fiscals
	

	De 20 cavalls fiscals en endavant
	

	B) Autobusos
	

	De menys de 21 places
	

	De 21 a 50 places
	

	De més de 50 places
	

	C) Camions
	

	De menys de 1.000 quilograms de càrrega útil
	

	De 1.000 a 2.999 quilograms de càrrega útil
	

	De més de 2.999 a 9.999 quilograms de càrrega útil
	

	De més de 9.999 quilograms de càrrega útil
	

	D) Tractors
	

	De menys de 16 cavalls fiscals
	

	De 16 a 25 cavalls fiscals
	

	De més de 25 cavalls fiscals
	

	E) Remolcs i semiremolcs arrossegats per vehicles de tracció mecànica
	

	De menys de 1.000 kg i més de 750 quilograms de càrrega útil
	

	De 1.000 a 2.999 quilograms de càrrega útil
	

	De més de 2.999 quilograms de càrrega útil
	

	F) Altres vehicles
	

	Ciclomotors
	

	Motocicletes fins a 125 cc
	

	Motocicletes de més de 125 cc fins a 250 cc
	

	Motocicletes de més de 250 cc fins a 500 cc
	

	Motocicletes de més de 500 cc fins a 1.000 cc
	

	Motocicletes de més de 1.000 cc
	


La potència fiscal expressada en cavalls fiscals és l’establerta d’acord amb el que disposa l’annex V del Reglament general de vehicles, RD 2822/1998, de 23 de desembre. 

Llevat de disposició legal en contra, per a la determinació de les diverses classes de vehicles s’estarà a allò que disposa el Reglament general de vehicles. 

Article 7.- Període impositiu i  meritació de l’impost 
1. El període impositiu coincideix amb l’any natural, excepte en el cas de primera adquisició dels vehicles. En aquest cas, el període impositiu comença el dia en què es produeix aquesta adquisició. 

2. L’impost es merita el primer dia del període impositiu. 

3. En els casos de primera adquisició del vehicle, l’import de la quota a exigir es prorratejarà per trimestres naturals i es satisfarà la que correspongui als trimestres que restin per finalitzar l’any, inclòs aquell en què es produeix l’adquisició. 

4. També es prorratejarà la quota per trimestres naturals en els casos de baixa definitiva o baixa temporal per sostracció o robatori del vehicle. Correspondrà al subjecte passiu pagar la part de quota corresponent als trimestres de l’any transcorreguts des de la meritació de l’impost fins al trimestre en què es produeix la baixa al Registre de vehicles de Trànsit, aquest inclòs. 
No obstant això, a efectes d'aplicació del prorrateig de la quota en els supòsits de vehicles retirats de la via pública per al seu posterior desballestament per l’ajuntament de la imposició, es prendrà com a data de la baixa la de la retirada o recepció del vehicle per part de l’ajuntament. En el supòsit de renúncia del vehicle en favor de l’ajuntament de la imposició per al seu posterior desballestament, es prendrà com a data de la baixa, a efectes d'aplicació del prorrateig de la quota, la de la recepció per part de l’ajuntament. 

5. Quan la baixa té lloc després de la meritació de l’impost i s’ha satisfet l'import total de la quota anual, el subjecte passiu podrà sol·licitar la devolució de l’import que, per aplicació del prorrateig previst en el punt 4, li correspongui percebre. 
6. En el supòsit de transmissions de vehicles en què intervinguin persones que es dediquen a la seva compravenda, el titular del vehicle ha de sol·licitar a la Prefectura de Trànsit la baixa temporal per entrega a compra-venda en el termini de 10 dies des del seu lliurament. L'anotació de la baixa temporal en el Registre de vehicles de Trànsit, comportarà la baixa en el padró de l'IVTM.
Si el vehicle s’adquireix en el mateix exercici en què fou lliurat al compravenda, no caldrà que l’adquirent satisfaci l’impost corresponent a l’any d’adquisició. Si el comprador adquireix el vehicle en un exercici posterior, correspondrà a aquest satisfer la quota anual de l’impost sense que sigui d’aplicació el prorrateig que es preveu al punt 3 d’aquest article. 
Article 8.- Règims de declaració i d’ingrés 

1. La gestió, la liquidació, la inspecció, la recaptació i la revisió dels actes dictats en via de gestió tributària, corresponen a l’Ajuntament del domicili que consti en el permís de circulació del vehicle. Quan no figuri aquesta dada en l’esmentat permís, s’entendrà que la competència de gestió, inspecció i recaptació de l’impost correspon a l’Ajuntament del domicili fiscal del vehicle que consti en el Registre de vehicles de la Direcció General de Trànsit.
2. En les primeres adquisicions de vehicles l’impost s’exigirà en règim d’autoliquidació, que s’haurà d’acreditar, davant la Prefectura de Trànsit, amb caràcter previ a la matriculació del vehicle. També s’exigirà l’impost en aquest règim en el supòsit de rehabilitació d’un vehicle quan aquesta es realitzi en exercicis posteriors al de tramitació de la corresponent baixa.

3. En els supòsits de canvi de titularitat administrativa d’un vehicle, el titular registral haurà d’acreditar el pagament de l’impost corresponent al període impositiu de l’any anterior a aquell en què es realitza el tràmit davant la Prefectura de Trànsit. Als efectes de l’acreditació anterior, l’Ajuntament comunicarà al Registre de vehicles de la Direcció General de Trànsit les liquidacions impagades de cada exercici. La inexistència d’anotacions per impagament en el Registre de vehicles implicarà l’acreditació anteriorment indicada.
Article 9.- Padrons 

1. En el cas de vehicles ja matriculats o declarats aptes per a la circulació, el pagament de les quotes anuals de l’impost es realitzarà en el període de cobrament que es fixarà cada any i que es farà públic mitjançant els corresponents edictes al Butlletí Oficial de la Província i per altres mitjans previstos per la legislació o que es cregui més adients. En cap cas el període de pagament voluntari serà inferior a dos mesos. 
2. En el supòsit regulat en l’apartat anterior, la recaptació de les quotes corresponents es realitzarà mitjançant el sistema de padró anual. 

Les modificacions del padró de l'impost es fonamentaran en les dades dels vehicles que consten en el Registre Públic de la Direcció General de Trànsit i en les comunicacions de la Prefectura de Trànsit relatives a altes, baixes, transferències i canvis de domicili. No obstant això, es podran incorporar també altres informacions sobre baixes i canvis de domicili de què pugui disposar l’Ajuntament. 
Article 10.- Gestió per delegació 

1. Si la gestió del tribut ha estat delegada en la Diputació de Barcelona, les normes contingudes als articles anteriors seran aplicables a les actuacions que ha de dur a terme l’administració delegada. 

2. L’autoliquidació d'alta s'haurà de presentar a través de la Seu electrònica  de l’Organisme de Gestió Tributària. El pagament de la quota resultant de l’autoliquidació es realitzarà preferentment per mitjans telemàtics. En aquests cas, des de la seu electrònica de l’ORGT l’interessat podrà imprimir el justificant de pagament.
L'autoliquidació d'alta també la podran presentar, en nom dels interessats, els gestors administratius adherits al Conveni de col·laboració amb l'Organisme de Gestió Tributària.
3. L’ORGT comprovarà que les dades declarades siguin correctes i, en particular, si són procedents els beneficis fiscals aplicats. A tal efecte, als models de sol·licitud de beneficis fiscals es preveurà que l’interessat pugui autoritzar l’Administració gestora del tribut per consultar telemàticament les bases de dades procedents, en ordre a confirmar els requisits per al gaudiment de les exempcions o bonificacions sol·licitades.
Cas de no constar aquest consentiment perquè l’ORGT faci la consulta de l’existència dels requisits declarats, o si l’esmentada consulta no fos possible, l’interessat haurà d’aportar per mitjans telemàtics o davant les oficines d’aquest organisme, en el termini de 10 dies comptats a partir de la data de la matriculació efectiva del vehicle, la documentació que justifiqui el benefici fiscal, per tal que, si escau, s’expedeixi un document que acrediti la seva concessió.

En cas de no aportar dins el termini assenyalat la documentació indicada, l'ORGT efectuarà en via de gestió tributaria les verificacions i comprovacions corresponents i practicarà les liquidacions que se'n puguin derivar. 

4. Si com a conseqüència de la comprovació resultés que la quota satisfeta no és correcta, es procedirà de la següent manera:

a) En el cas que el deute satisfet fos inferior a l’import correcte, l’ORGT practicarà una liquidació complementària.

b) Si la quantia ingressada excedís del deute correcte, l’ORGT comunicarà al subjecte passiu el dret a la devolució de l’ingrés efectuat en excés.

5. Als efectes de complir amb allò que s’estableix a l’article 8.3 d’aquesta ordenança, l’ORGT comunicarà a la Prefectura provincial de trànsit, per mitjans telemàtics, les liquidacions impagades de cada exercici.
6. L’Organisme de Gestió Tributària rebrà les informacions que, sobre modificacions de padró, li comunicarà la Direcció General de Trànsit i procedirà a l’actualització del padró. 

Totes les actuacions de gestió i recaptació que dugui a terme l’Organisme de Gestió Tributària s’ajustaran al que preveu la normativa vigent i a la seva Ordenança general de gestió, inspecció i recaptació, aplicable als processos de gestió dels ingressos locals la titularitat dels quals correspon als municipis de la província de Barcelona que hagin delegat les seves facultats en la Diputació.
7. No obstant l’anterior, en els casos en que la gestió hagi estat delegada en la Diputació de Barcelona, l’Ajuntament es reserva la facultat de realitzar per si mateix i sense necessitat d’avocar de forma expressa la competència, les facultats d’aprovar determinades actuacions singulars de recaptació, concedir beneficis fiscals, realitzar liquidacions per determinar els deutes tributaris o aprovar l’anul·lació, total o parcial, de les liquidacions respecte de l’impost aquí regulat, quan circumstàncies organitzatives, tècniques o de distribució competencial dels serveis municipals ho facin convenient.

Article 11.- Col·laboració social 

1. Els gestors administratius podran actuar com a col·laboradors socials de l’ajuntament, a l’empara del que preveu l’article 92 de la Llei general tributària. 

2. Aquesta col·laboració podrà referir-se a: 

a) Assistència en la realització de declaracions en supòsits d’alta, baixa, transferència del vehicle i canvi de domicili del titular. 
b) Presentació telemàtica d'autoliquidacions, declaracions, comunicacions i altres documents tributaris. 

3. Per a l’efectivitat de la col·laboració social a què es refereixen els apartats anteriors, caldrà subscriure el corresponent conveni. 

Article 12.- Data d’aprovació i vigència 

Aquesta ordenança fiscal, aprovada pel Ple en sessió celebrada a ........, el ........ de ........ de ........ començarà a regir el dia 1r. de gener de l’any..., i continuarà vigent mentre no se n’acordi la modificació o derogació. En cas de modificació parcial, els articles no modificats restaran vigents. 

Disposició addicional primera.- Beneficis fiscals concedits a l’empara de la present ordenança 

Els beneficis fiscals concedits a l’empara d’aquesta ordenança i que es puguin estendre a exercicis successius al del seu reconeixement, mantindran la seva vigència per a aquests exercicis futurs sempre que se’n prevegi la concessió a l’ordenança fiscal corresponent a l’any en qüestió, i, en tot cas, sempre que el subjecte passiu reuneixi els requisits que per al seu gaudiment s’hi estableixin.
Així mateix, la quantia i l’abast del benefici fiscal seran, per a cada exercici objecte de tributació, els que determini l’ordenança fiscal reguladora del present impost, vigent per a l’exercici de què es tracti.
Disposició addicional segona. Modificació dels preceptes de l’ordenança i de les referències que fa a la normativa vigent, amb motiu de la promulgació de normes posteriors. 

Les modificacions produïdes per Llei de pressupostos generals de l’Estat o altra norma de rang legal que afectin a qualsevol element d’aquest impost seran d’aplicació automàtica dins l’àmbit d’aquesta Ordenança. 


TEXT ALTERNATIU (Opcional, en el cas que es regulin bonificacions potestatives previstes a l’article 95.6 del TRLRHL). 
Article 5.- Beneficis fiscals de concessió potestativa i quantia variable 
1) Bonificació en funció de les característiques del motor i del tipus de carburant, i la seva incidència en el medi ambient -art 95.6 a) i b) del TRLRHL-  

(S'HA D'ESCOLLIR NOMÉS UNA DE LES OPCIONS PROPOSADES)
opció A:
Segons la classificació ambiental:

S'estableix una bonificació del.... (fins el 75) per cent de la quota de l'impost a favor dels titulars de vehicles classificats en el Registre de vehicles de la Direcció General de Trànsit amb el distintiu ambiental "Zero emissions"

S'estableix una bonificació del.... (fins el 75) per cent de la quota de l'impost a favor dels titulars de vehicles classificats en el Registre de vehicles de la Direcció General de Trànsit amb el distintiu ambiental "ECO"
opció B:
Segons el nivell d'emissions de CO2:

S'estableix una bonificació del.... (fins el 75) per cent de la quota de l'impost a favor dels titulars de vehicles les emissions de CO2 dels quals siguin com a màxim de .... gr./km. (indicar la quantitat límit d'emissions de CO2).
Aquesta bonificació serà d'aplicació per a totes les tipologies de vehicles excepte per als classificats com a remolc o semiremolc.

opció C:
Segons la categoria elèctrica:

S'estableix una bonificació del.... (fins el 75) per cent de la quota de l'impost a favor dels titulars de vehicles elèctrics (categoria elèctrica BEV, REEV, FCV o FCHV).

S'estableix una bonificació del.... (fins el 75) per cent de la quota de l'impost a favor dels titulars de vehicles híbrids (categoria elèctrica HEV o PHEV)
opció D:
Segons la classificació ambiental i el nivell d'emissions de CO2:

S'estableix una bonificació del.... (fins el 75) per cent de la quota de l'impost a favor dels titulars de vehicles classificats en el Registre de vehicles de la Direcció General de Trànsit amb el distintiu ambiental "Zero emissions"

S'estableix una bonificació del.... (fins el 75) per cent de la quota de l'impost a favor dels titulars de vehicles classificats en el Registre de vehicles de la Direcció General de Trànsit amb el distintiu ambiental "ECO" i que el seu nivell d'emissions de CO2 sigui com a màxim de .... gr./km. (indicar la quantitat límit d'emissions de CO2)
opció E:
Segons la categoria elèctrica i el nivell d'emissions de CO2:

S'estableix una bonificació del.... (fins el 75) per cent de la quota de l'impost a favor dels titulars de vehicles elèctrics (categoria elèctrica BEV, REEV, FCV o FCHV).

S'estableix una bonificació del.... (fins el 75) per cent de la quota de l'impost a favor dels titulars de vehicles híbrids (categoria elèctrica HEV o PHEV) i que el seu nivell d'emissions de CO2 sigui com a màxim de .... gr./km. (indicar la quantitat límit d'emissions de CO2)

2) Bonificació prevista a l'art. 95.6 c) del TRLRHL
a) S’estableix una bonificació del ........ (fins al 100) per cent de la quota de l’Impost a favor dels titulars de vehicles històrics. 

El caràcter històric del vehicle s’acreditarà aportant el permís de circulació

b) S’estableix una bonificació del ........ (fins al 100) per cent de la quota de l’impost a favor dels titulars de vehicles que tinguin una antiguitat superior a (...) anys (mínim 25 anys). 

L’antiguitat del vehicle es comptarà des de la data de fabricació; si aquesta no es conegués, es prendrà com a tal la de la seva matriculació, o, si de cas hi manca, la data en què el corresponent tipus o variant es va deixar de fabricar. 

TEXT ALTERNATIU (Opcional, per a quan no es desitja aprovar un coeficient lineal per al quadre de tarifes de l’article 95.1 del text refós de la Llei reguladora de les hisendes locals). 
Article 6.- Quota tributària 

1. Les quotes del quadre de tarifes fixat a l’article 95.1 del text refós de la Llei reguladora de les hisendes locals, aprovat pel Reial Decret Legislatiu 2/2004, de 5 de març, de 28 de desembre, reguladora de les hisendes locals, s’incrementaran per aplicació dels següents coeficients: 

- Turismes: 

Fins a 16 cavalls fiscals: ...

Altres turismes: ...

- Camions: 

Fins a 3.000 kg de càrrega útil: ...

Altres camions: ...

Resta de vehicles: ...

2. Com a conseqüència del que s’ha previst en l’apartat anterior, el quadre de tarifes vigents en aquest municipi serà el següent:
	Potència i classes de vehicles
	€

	A) Turismes
	

	De menys de 8 cavalls fiscals
	

	De 8 fins a 11,99 cavalls fiscals
	

	De 12 fins a 15,99 cavalls fiscals
	

	De 16 fins a 19,99 cavalls fiscals
	

	De 20 cavalls fiscals en endavant
	

	B) Autobusos
	

	De menys de 21 places
	

	De 21 a 50 places
	

	De més de 50 places
	

	C) Camions
	

	De menys de 1.000 quilograms de càrrega útil
	

	De 1.000 a 2.999 quilograms de càrrega útil
	

	De més de 2.999 a 9.999 quilograms de càrrega útil
	

	De més de 9.999 quilograms de càrrega útil
	

	D) Tractors
	

	De menys de 16 cavalls fiscals
	

	De 16 a 25 cavalls fiscals
	

	De més de 25 cavalls fiscals
	

	E) Remolcs i semiremolcs arrossegats per vehicles de tracció mecànica
	

	De menys de 1.000 kg i més de 750 quilograms de càrrega útil
	

	De 1.000 a 2.999 quilograms de càrrega útil
	

	De més de 2.999 quilograms de càrrega útil
	

	F) Altres vehicles
	

	Ciclomotors
	

	Motocicletes fins a 125 cc
	

	Motocicletes de més de 125 cc fins a 250 cc
	

	Motocicletes de més de 250 cc fins a 500 cc
	

	Motocicletes de més de 500 cc fins a 1.000 cc
	

	Motocicletes de més de 1.000 cc
	


La potència fiscal expressada en cavalls fiscals és l’establerta d’acord amb el que disposa l’annex V del Reglament general de vehicles RD 2822/1998, de 23 de desembre. 

Llevat de determinació legal en contra, per a la determinació de les diverses classes de vehicles s’estarà al que es disposa en el Reglament general de vehicles.

